CELEX: 32010R0309
Language: ro
Date: 2010-04-09 00:00:00
Title: Regulamentul (UE) nr. 309/2010 al Comisiei din 9 aprilie 2010 privind clasificarea anumitor mărfuri în Nomenclatura combinată

15.4.2010   
            
            
               RO
            
            
               Jurnalul Oficial al Uniunii Europene
            
            
               L 94/25
            
         REGULAMENTUL (UE) NR. 309/2010 AL COMISIEI
   din 9 aprilie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 9 aprilie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un panou tristratificat din lemn de brad, având dimensiunile totale de 1 000 × 500 × 27 mm.
                  Straturile exterioare au grosimea de 8,5 mm și sunt alcătuite din bucăți de lemn lipite pe cant, dispuse în paralel.
                  Stratul central, plasat perpendicular pe fibra straturilor exterioare, are grosimea de 10 mm și este alcătuit din bucăți de lemn (blocuri/șipci) lipite pe cant, dispuse în paralel.
                  Straturile exterioare și marginile sunt acoperite cu un strat de rășină.
                  A se vedea imaginea (1).
               
               
                  4412 94 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 4412, 4412 94 și 4412 94 90.
                  Se exclude clasificarea la poziția 4418, ca lucrări de tâmplărie, mai exact cofraje pentru betonare, deoarece, în afară de stratul de rășină, produsul nu prezintă nicio altă caracteristică care să permită clasificarea acestuia ca produs conceput pentru utilizarea în domeniul construcțiilor. A se vedea, de asemenea, notele explicative la Sistemul Armonizat referitoare la poziția 4418 [în special alineatul (3) ultimul paragraf]. Prin urmare, utilizarea preconizată pentru cofraje de construcții nu constituie o caracteristică inerentă a produsului. În consecință, produsul nu prezintă caracteristicile și proprietățile obiective pentru a fi clasificat la poziția 4418.
                  Având în vedere caracteristicile acestuia, produsul trebuie clasificat la codul NC 4412 94 90, altele (având la mijloc plăcuțe, șipci sau lamele) [a se vedea și notele explicative la Sistemul Armonizat referitoare la poziția 4412, alineatul (3)].
               
            
         
      
         (1)  Imaginea este pur informativă.